open-index/open-wikipedia-markdown huggingface dataset:
தரைப்படை

படைத்துறையில் தரையில் முதன்மையாக இயங்கும் படை **தரைப்படை** ஆகும். தரைப்படைகள் பல அணிகளையும், சிறப்பணிகளையும் கொண்டிருக்கும். எறிகணைப் பிரிவு, கவச வாகனப் பிரிவு, வான்படை எதிர்ப்புப் பிரிவு என பலதரப்பட்ட பிரிவுகளைத் தரைப்படை கொண்டிருக்கும். பெரும் போர்களில் தரைப்படை வான்படை, கடற்படை ஆகியவற்றுடன் கூட்டாகவே இயங்கும்.

பகுப்பு:படைப்பிரிவுகள்

## மேற்கோள்கள்
கடற்படை

right|200px
படைத்துறையில் கடலில் முதன்மையாக இயங்கும் படை **கடற்படை**  ()  ஆகும். 
போர்க் கப்பல்கள், மறைவேகப்படகுகள், நீர்மூழ்கிகள், கடல்குண்டுகள், தவளைமனிதர் தாக்குதல்கள் என பலதரப்பட்ட தாக்குல் திறன்களை கடற்படை கொண்டிருக்கலாம். தமது கடற்பரப்பை பாதுகாக்க, கடல் தாண்டி தாக்க கடற்படை பயன்படுகிறது. 

சங்ககாலத் தமிழகத்தில் கடற்கடை இருந்தது. நலங்கிள்ளி இதனை வைத்திருந்தான். கடலில் படை நடத்தி அள்ளிக்கொண்டுவந்த செல்வம் நாட்டில் மண்டிக் கிடந்தது. இந்தப் பெருமுயற்சியால் [நோன்தாள்] சோழநாட்டுப் பொருநன் (போராளி) என்னும் சிறப்பினைப் பெற்றிருந்தான். இவனிடம் குதிரைப்படையும் [இவுளி] இருந்தது. இவனைப் பாடும் புலவர் கோவூர் கிழார் நான் பொருநர் கூட்டத்துக் கலைஞன். பிறரைப் பாடிப் பரிசில் பெறுவதை விரும்பாதவன். அவனை மட்டுமே பாடுவேன். “அவன் தாள் வாழ்க”. என்று பாடுகிறார்.  சங்ககாலக் கடல் வாணிகம் பற்றிக் கூறப்படும் செய்திகள் இங்கு எண்ணிப்பார்க்கத் தக்கவை. 
## மேலும் பார்க்க
* தரைப்படை
* வான்படை
* ஈரூடகப்படை
* சிறப்புப்படைகள்

## மேற்கோள்

பகுப்பு:கடற்படை
நவார் இராச்சியம்

**நவார் இராச்சியம்** (*Kingdom of Navarre*, ஸ்பானியம்: Reino de Navarra, பாஸ்க்: Nafarroako Erresuma, பிரெஞ்சு: Royaume de Navarre), என்பது அட்லாண்டிக் பெருங்கடல் ஓரமாக பிரனீஸ் மலைத்தொடருக்கு இரு பக்கமும் அமைந்திருந்த ஐரோப்பிய இராச்சியம். இது ஆரம்பத்தில் **பம்ப்லோனா இராச்சியம்** (*Kingdom of Pamplona*) என அழைக்கப்பட்டது.

824 ஆம் ஆண்டளவில் நவார் இராச்சியம் உருவாக்கப்பட்டது. அப்போது உள்ளூர் பாஸ்க் தலைவர் ஈனிகோ அரிஸ்டா என்பவர் பம்ப்லோனாவின் அரசனாகத் தன்னை அறிவித்து பிராங்கியாவுக்கு எதிராக கிளர்ச்சியில் ஈடுபட்டார்.

இவ்விராச்சியத்தின் தெற்குப் பகுதி காஸ்டீல் இராச்சியத்துடன் 1513 ஆம் ஆண்டில் இணைக்கப்பட்டு ஒன்றுபட்ட ஸ்பானிய இராச்சியத்தின் பகுதியானது. வடக்குப் பகுதி தொடர்ந்து தனி இராச்சியமாக இருந்து வந்தது. 1589 ஆம் ஆண்டில் நவாரின் மூன்றாம் ஹென்றி பிரான்சின் நான்காம் ஹென்றியாக முடி சூடியதில் இருந்து வடக்குப் பகுதி 1620 ஆம் ஆண்டில் பிரெஞ்சு இராச்சியத்துடன் இணைக்கப்பட்டது.

## வெளி இணைப்புகள்
* ''பிரித்தானிக்கா கலைக்களஞ்சியத்தில் நவார், 1911

பகுப்பு:ஐரோப்பாவின் முன்னாள் நாடுகள்
பகுப்பு:பிரான்சின் வரலாறு
பகுப்பு:எசுப்பானிய வரலாறு
ஜான் மேனார்ட் கெயின்ஸ்

**ஜான் மேனார்ட் கெயின்ஸ்** (John Maynard Keynes - ஜூன் 5, 1883 – ஏப்ரல் 21, 1946) ஒரு பிரித்தானியப் பொருளியலாளர். கெயின்சியப் பொருளியல் என அழைக்கப்படும் இவரது எண்ணக்கரு, தற்காலப் பொருளியல், அரசியல் கோட்பாடு என்பவற்றிலும், பல அரசாங்கங்களின் நிதிக் கொள்கைகளிலும் பெரும் தாக்கங்களை ஏற்படுத்தியது. பொருளாதாரப் பின்னடைவு, பொருளாதாரப் பூரிப்பு போன்ற வற்றினால் ஏற்படக்கூடிய பாதகமான விளைவுகளை மட்டுப்படுத்துவதற்காக நிதிசார்ந்த நடவடிக்கைகளை எடுக்கும் விதத்தில் அரசாங்கம் தலையீட்டுக் கொள்கைகளைக் கடைப்பிடிக்க வேண்டும் என அவர் வாதிட்டார். தற்காலக் கோட்பாட்டுப் பருப்பொருளியலின் (macroeconomics) தந்தை எனக் கருதப்படுபவர்களில் ஒருவராக இருப்பதுடன், 20 ஆம் நூற்றாண்டின் செல்வாக்கு மிக்க பொருளியலாளராகவும் இவர் உள்ளார். 

## மேற்கோள்

பகுப்பு:1883 பிறப்புகள்
பகுப்பு:பிரித்தானியப் பொருளியலாளர்கள்
பகுப்பு:1946 இறப்புகள்
சின் சி ஹுவாங்

**யிங் ஷெங்** என்னும் சொந்தப் பெயர் கொண்ட **சின் ஷி ஹுவாங்** (பிறப்பு-இறப்பு கிமு 259 – செப்டெம்பர் 10, கிமு 210), இவர் கிமு 247 முதல் கிமு 221 வரை சீனாவிலிருந்த நாடுகளில் ஒன்றான *[[சின் அரசமரபு|சின்]]* *(Qin)* வம்சத்தின் பேரரசராக  இருந்தார். இவர் கிமு 221 ஆம் ஆண்டில் ஒருங்கிணைந்த சீனாவின் முதல் பேரரசர் ஆனார். கிமு 210 இல் இறக்கும் வரை அவர் ஆட்சி புரிந்தார். இவர் சீனாவை ஒன்றாக இணைத்ததற்காகவும், "சட்டத்தின் ஆட்சி" என்னும் கொள்கையை அறிமுகம் செய்ததற்காகவும் பெயர் பெற்றார்.

சின் ஷி ஹுவாங், சீன வரலாற்றில் ஒரு சர்ச்சைக்கு உரியவராகவே இருந்து வருகிறார். சீனாவை ஒன்றிணைத்தபின் இவரும் இவரது தலைமை ஆலோசகர் லி சியும், இணைப்பைப் பாதுகாக்குமுகமாக தொடர்ச்சியான பல சீர்திருத்தங்களைச் செயற்படுத்தியதுடன், சீனப் பெருஞ்சுவரின் முதல் அமைப்பு உட்பட மிகப் பெரிய திட்டங்களையும் நடைமுறைப்படுத்தினர்.

8,000 ஆளுயர சுடுமட்சிலைப் படை வீரரால் காக்கப்படும், உயர் வேலைப்பாடு கொண்ட, புகழ் பெற்ற சமாதி; தேசிய அளவிலான பெருஞ் சாலை அமைப்புகள் என்பனவும் இத் திட்டங்களுள் அடங்கியிருந்தன. இவ்வமைப்பு வேலைகளின்போது பலர் உயிரிழந்தனர். பேரரசில் உறுதிப்பாட்டை ஏற்படுத்துவதற்காக இவர் கன்பூசிய  மதத்தைத் தடை செய்ததுடன், அதன் அறிஞர்கள் பலரையும் உயிருடன் புதைத்ததாகவும் கூறப்படுகிறது. அரசால் அனுமதிக்கப்பட்டவை தவிர்ந்த ஏனைய நூல்கள் யாவும் எரிக்கப்பட்டன.

இவருடைய ஆட்சியில் இத்தகைய கொடுங்கோன்மையும், எதேச்சாதிகாரமும் நிலவியபோதும், சின் ஷி ஹுவாங் சீன வரலாற்றில் முக்கியமானவராகக் கருதப்படுகிறார். இவர் சீனாவை ஒன்றிணைத்தது 2000 ஆண்டுகளாக நிலைத்திருந்தது.

## மேற்கோள்கள்

## வெளி இணைப்புகள்
*Biography of Qin Shi Huang, First Emperor of China

பகுப்பு:சீனப் பேரரசர்கள்
பகுப்பு:கிமு 259 பிறப்புகள்
பகுப்பு:கிமு 210 இறப்புகள்
பகுப்பு:சீன வரலாறு
சின் அரசுமரபு
வான்படை

படைத்துறையில் வானில் முதன்மையாக இயங்கும் படை **வான்படை** ஆகும்.  ஒரு வளர்ச்சி பெற்ற வான்படை சண்டை படைத்துறை வானூர்தி, குண்டுவீச்சு வானூர்தி, உலங்கு வானூர்தி, துருப்பு காவி வானூர்தி ஆகியவற்றைக் கொண்டிருக்கும்.  வான்படை முதலாம் உலகப் போரிலேயே பெரிதும் பயன்படுத்தப்பட்டது.  தற்காலத்தில் உயர் தொழில்நுட்ப வாய்ந்த வான்படையே முக்கிய இடத்தைப் பெறுகிறது.

## இவற்றையும் பாக்க
* வான்புலிகள் 

## மேற்கோள்கள்

பகுப்பு:படைப்பிரிவுகள்
யானைப் படை

right|thumbnail|இராமாயண இலைங்கைப் போர், 1649-53

**யானைப் படை** யானைகளைக் கொண்டு அமைக்கப்பட்ட படை.  போர்களில் பயன்படுத்தபடும் இவ்வகைப்படைகள் பழங்காலத்தில் இருந்தன. இப்படையில் உள்ள யானைகள் போர்செய்யத்தக்க வண்ணம் பயிற்சி அளிக்கப்பட்டவையாக இருக்கும்.  இவை வேலிகள் கூடாரங்கள் போன்ற பெரிய தடைகளை தகர்க்கக்கூடியவையாக இருந்தன. தற்காலப் போர்களில் பீரங்கி வண்டிகள் செய்க்கூடிய அக்கால யானைப்படைகள் செய்தன.  யானையின் கொம்புகளில் வாள்கள் அல்லது கிம்புரிகள் கட்டப்பட்டிருக்கும்.  யானையின் முதுகின் மேல் காப்பரண் அமைத்து அதில் இருந்து வீரர்கள் அம்பு எறிவர்.  போரில் ஈடுபடும் யானைகளுக்கு மதம் ஊட்டி (*தேம்* அல்லது *மத்தம்* ஊட்டி), மிகுந்த வெறியுடன்  இயக்குவர். போர்களில் எதிரிப் படைகளின் கோட்டை தகர்த்தல் உள்ளிட்ட பல காரியங்களிலும் அவை பெரிதும் துணைநின்றுள்ளன.
யானை முதன்முதலாக போரில் பயன்படுத்தப்பட்டது தென்னிந்தியாவில்தான் என்று  வரலாற்றாசிரியர் தாமஸ் ட்ரவுட்மன் குறிப்பிடுகிறார். பல ஆயிரம் ஆண்டுகளாக போர்களில் ஈடுபடுத்தப்பட்ட யானைப்படையானது கடைசியாக சாயம் நாட்டு மன்னர் 1833இல் கம்போடியாவுடன் போரிட்டபோது பயன்படுத்தப்பட்டது.

## மேற்கோள்கள்

* ந. சி. கந்தையா பிள்ளை. (2006). *தமிழர் பண்பாடு*. அப்பர் அச்சகம்: சென்னை.  

பகுப்பு:படைப்பிரிவுகள்
பகுப்பு:யானைகள்
பகுப்பு:போர் யானைகள்
பிரித்தானிய வெப்ப அலகு

**பிரித்தானிய வெப்ப அலகு** (**பி.டி.யூ** அல்லது BTU or Btu = British thermal unit) என்பது ஆற்றலை அளக்கும் ஓர் அலகு. "வெப்ப அலகு" என்று குறிப்பிட்டாலும், இது ஓர் ஆற்றல் அலகு. இவ்வாற்றல் அலகானது ஒரு பவுண்டு எடையுள்ள நீரை, சீரழுத்த நிலையில், 1°F உயர்த்தத் தேவையான ஆற்றல் ஆகும். இவ்வலகு பெரும்பாலும் கனடா, அமெரிக்கக் கூட்டு நாடுகள், ஐக்கிய இராச்சியம் போன்ற ஆங்கிலம் பேசும் நாடுகளில், நீரைச் சூடேற்றும் கருவிகள், காற்றுபதனக் கருவிகள், அறையைச் சூடேற்று/குளிர்விக்கும் கருவிகள் போன்றவற்றை விற்பனை செய்யும் தொழிலகங்களில் பரவலாகப் பயன்படுத்தும் ஓர் ஆற்றல் அலகு. அறிவியலில் இவ் அலகைப் பயன்படுத்துவதில்லை. அறிவியலில் ஆற்றலை அளக்க SI அலகான ஜூல் பயன் படுகின்றது. ஒரு பிரித்தானிய வெப்ப அலகு (பி.டி.யூ) என்பது ஏறத்தாழ 1055 ஜூல் ஆகும். வேறு ஒரு வெப்ப அலகாகிய கலோரி கணக்கில் ஒரு பி.டி.யூ என்பது 252.16 கலோரிக்கு ஈடு.

பிரித்தானிய வெப்ப அலகானது, திறன் (ஆற்றுதிறன்) அளவீடுகளிலும் பயன்படுகின்றது. ஒரு மணி நேரத்தில் ஓராயிரம் பி.டி.யூ செலவானால் அது 293 வாட்டுக்கு ஈடாகும். (1000 BTU/h = 293 W). இவ்வகை திறன் அலகுகள் (பி.டி.யூ/மணி) அடுப்பு, வீட்டை சூடேற்றும் உலைகள், வீட்டுத்தோட்டத்தில் உணவை வாட்டும் உலைத் தளங்கள் (பார்பிக்யூ, barbecue), காற்றுப்பதனக் கருவிகள் முதலானவற்றில் பயன்படுத்துகின்றனர். இப்படி ஒரு மணி நேரத்தில் செலவாகும் பி.டி.யூ என்னும் திறன் அலகையும் பேச்சு வழக்கில் துல்லியம் இல்லாமல், குழப்பம் தருமாறு பி.டி.யூ (BTU) என்றே அழைக்கும் வழக்கும் உள்ளது. ஆனால் திறன் என்பது பி.டி.யூ/மணி (BTU/h ) ஆகும்.

MBTU என்பது ஓராயிரம் பி.டி.யூ ஆகும். இதில் வரும் முதல் எழுத்தாகிய M உரோமானிய எண்ணெழுத்து முறையில் ஓராயிரத்தைக் குறிக்கும் (M என்பது மெகா அல்ல). எனவே MBTU = 1000 BTU. ஒரு மில்லியன் (மெகா) பி.டி.யூவைக் குறிக்க **MMBTU** என்று எழுதுகிறார்கள். **MMBTU** = 1,000,000 BTU.. இன்னும் பெரிய ஆற்றல் அளவாக குவாடு (quad) என்னும் அலகைப் பயன்படுத்துகின்றனர். ஒரு குவாடு =1015&nbsp;BTU = ஒரு குவாடிரில்லியன் BTU.

## அலகு மாற்றங்கள்
ஏறத்தாழ ஒரு பி.டி.யூ ( BTU) என்பது :

* 1&nbsp;054&nbsp;–&nbsp;1&nbsp;060&nbsp;J (ஜூல்கள்)
* 2.931 ×10−4 kWh (கிலோவாட் மணிகள்)
* 252&nbsp;–&nbsp;253&nbsp;cal (காலரிகள், அல்லது "சிறு காலரிகள்")
* 0.25 kcal (கிலோகாலரி, "பெரிய காலரிகள்", அல்லது "உணவுக் காலரிகள்")
* 25&nbsp;031&nbsp;–&nbsp;25&nbsp;160&nbsp;ft·pdl (அடி-பவுண்டல்)
* 778&nbsp;–&nbsp;782&nbsp;ft·lbf (அடி-பவுண்டுவிசை)

## தொடர்புடைய பிற அலகுகள்
* 1 வாட் என்பது ஏறத்தாழ 3.413&nbsp; பி.டி.யூ/மணி (BTU/h)
* 1000&nbsp;பி.டி.யூ/மணி (BTU/h) ஏறத்தாழ 293&nbsp;வாட் (W)
* 1 குதிரைத்திறன் (horsepower) என்பது ஏறத்தாழ 2,544&nbsp;பி.டி.யூ/மணி (BTU/h)
* 1 "டன் குளிர்ச்சி" ("ton of cooling") என்று வட அமெரிக்காவில் குளிர்ப்பெட்டி, அறை குளிர்விகள், காற்றுப்பதனக் கருவிகள் விற்பனை செய்பவர்கள் கூறுவது 12,000&nbsp; பி.டி.யூ/மணி (BTU/h) ஆகும். இது ஒரு சிறிய டன் பனிக்கட்டியை 24 மணி நேரத்தில் உருக்கத்தேவையான திறன் ஆகும். இது ஏறத்தாழ 3.51&nbsp;கிலோ வாட் (kW).
* 1 தெர்ம் *therm* என்பது ஐக்கிய அமெரிக்கா ஐரோப்பிய ஒன்றியம் ஆகியவற்றின் வரையறையில் 100,000&nbsp;பி.டி.யூ (BTU)—ஆனால் அமெரிக்கா BTU59&nbsp;°F என்னும் அலகைப் பயன்படுத்துகின்றது; ஐரோப்பிய ஒன்றியம் (EU) BTUIT என்னும் அலகைப் பயன்படுத்துகின்றது.

## வெயிணைப்புகள்
* The Units of Measurement Regulations 1995
* Natural Gas: A Primer

## மேற்கோள்கள்

பகுப்பு:ஆற்றல் அலகுகள்
பகுப்பு:பிரித்தானிய அலகுகள்
தேர்ப்படை

தேரில் நகர்ந்து தாக்கும் படை **தேர்ப் படை**.  தேரில் குதிரைகள் பூட்டப்பட்டன.  அதை தேர்ப்பாகன் செலுத்தினான்.  தேருக்குள் இருந்துகொண்டு வீரர்கள் அம்பெய்தனர், அல்லது பிற ஆயுதங்களால் தாக்கினர். வெற்றிக்குப் பின்னர் வீரர்களும், மற்றவர்களும் சேர்ந்து தேருக்கு முன்னும் பின்னும் குரவை ஆடுவர்.  

தொல்காப்பியம் இதனைத் ***தேரோர் களவழி*** என்று குறிப்பிடுகிறது. 

சோழன் உருவப் பஃறேர் இளஞ்சேட் சென்னி, வெண்டேர்ச் செழியன், திண்டேர் ... குட்டுவன், கொடித்தேர்ப் பொறையன், கொடித்தேர்ச் செழியன், இயல் தேர் வழுதி முதலானோர் தேர்ப்படை கொண்டிருந்த சங்ககால மன்னர்கள்.

தேரில் போரிடுவது பற்றி கலிங்கத்துப்பரணி போன்ற இலக்கியங்களில் தகவல்கள் உண்டு.  

## உசாத்துணைகள்
* ந. சி. கந்தையா பிள்ளை. (2006). *தமிழர் பண்பாடு*. அப்பர் அச்சகம்: சென்னை.  
## அடிக்குறிப்பு

பகுப்பு:படைப்பிரிவுகள்
கிசா பிரமிடுத் தொகுதி

thumb|300px|19 ஆம் நூற்றாண்டுச் சுற்றுப்பயணிகள் பெரிய இசுபிங்சுக்கு முன்னால் - வடகிழக்குத் திசையிலிருந்து பார்க்கும் தோற்றம், பெரிய பிரமிடு பின்னணியில் உள்ளது.

**கீசா நெக்குரோப்போலிசு** எனப்படும் **கிசா பிரமிடுத் தொகுதி**, எகிப்தின் தலைநகரமான கெய்ரோவின் எல்லைப் பகுதியில் கீசாவின் மேட்டுநிலப் பகுதியில் அமைந்துள்ளது. பண்டைக்கால நினைவுச் சின்னங்களைக் கொண்ட இத்தொகுதி நைல் நதிக்கரையில் அமைந்துள்ள பழைய கிசா நகரத்திலிருந்து 8 கி.மீ. (5 மைல்) தொலைவில் உட்புறமாகப் பாலைவனப் பகுதியில் அமைந்துள்ளது. இது, கெய்ரோ நகர மத்தியில் இருந்து தென்மேற்காக சுமார் 25 கி.மீ. (15மைல்) தொலைவில் உள்ளது. இத்தொகுதியிலுள்ள ஒரு நினைவுச் சின்னமான கிசாவின் பெரிய பிரமிடே பழங்கால உலகின் ஏழு அதிசயங்களில் இன்றும் அழியாமல் இருக்கும் ஒரே அதிசயமாகும்.

## கீசா பிரமிடுகளின் தொகுதி
நடு எகிப்தில் உள்ள பண்டைய கீசா நெக்ரோபொலிசு நகரம் பல பிரமிடுகளை உள்ளடக்கியுள்ளது. பெரும் பிரமிடு எனப்படும் பார்வோன் கூபுவின் பிரமிடு, இதைவிடச் சற்றுச் சிறிய காப்ராவின்  பிரமிடு, இவற்றுக்குத் தென்மேற்கே 100 மீட்டர்கள் தொலைவில் ஒப்பீட்டளவில் இடைத்தர அளவுள்ள மென்கௌரேவின்  பிரமிடு, மேலும் 100 மீட்டர்கள் தென்மேற்குத் திசையில் பல சிறிய பிரமிடுகள் என்பன இவற்றுள் அடங்கியுள்ளன. "பெரிய இசுபிங்சு" (Great Sphinx) எனப்படும் மனிதத் தலையும் சிங்க உடலும் கொண்ட சிலை இத்தொகுதியின் கிழக்குப் பகுதியில் கிழக்குத் திசையைப் பார்த்திருக்கும்படி அமைக்கப்பட்டுள்ளது. தற்கால எகிப்தியலாளர்கள், இந்த இசுபிங்சின் தலை காப்ராயுடையது என நம்புகின்றனர். இந்த அரச குடும்பத்து நினைவுச் சின்னங்களுடன், பல உயர்நிலை அரச அதிகாரிகளினது சமாதிகளும், பிற்காலத்தைச் சேர்ந்த சமாதிகள் பலவும் காணப்படுகின்றன.

இங்கு காணப்படும் ஐந்து பிரமிடுகளுள் நான்காம் வம்ச மன்னர்களான மென்கௌரே பிரமிடு அதன் மினுக்கிய சுண்ணக்கற்களாலான மூடல்கள் எதுவும் இன்றி உள்ளது. மன்னர் காப்ராவின் பிரமிடு அதன் உச்சிப்பகுதியிலும், மன்னர் கூபுவின் பிரமிடு அதன் அடிப் பகுதியிலும் மினுக்கிய சுண்ணக்கல் மூடல்களைக் கொண்டுள்ளன. காஃப்ரேயின் பிரமிடு அதைக் காட்டிலும் காலத்தால் முந்திய கூஃபுவின் பிரமிட்டிலும் உயரமாகக் காட்சிதருகிறது. இது முக்கியமாக அது அமைந்துள்ள இடம் உயரமாக இருப்பதனாலும், அப்பிரமிடின் பக்கங்கள் சரிவு கூடியதாக அமைந்திருப்பதனாலும் ஆகும். உண்மையில் இது உயரத்திலும், கனவளவிலும் சிறியதே. கிமு 25 ஆம் நூற்றாண்டுக் காலப்பகுதியிலேயே இப்பகுதியில் கட்டுமான வேலைகள் முனைப்பாக இடம்பெற்றன. ஹெலெனியக் காலத்தில், சிடோனின் அன்டிப்பேட்டர், இங்குள்ள பெரிய பிரமிடை உலகின் ஏழு அதிசயங்களுள் ஒன்றாகப் பட்டியலிட்ட பின்னர் இப்பகுதி மிகவும் புகழ் பெற்றது.

பெரும்பாலும் 19-ஆம் நூற்றாண்டில் பிடிக்கப்பட்ட படங்களைக் கொண்டு வெளிநாட்டினர் இது உட்பகுதியில் பாலைவனத்தில் அமைந்துள்ளதாகக் கருதினர். ஆனால், இது எகிப்தின் மக்கள் தொகை கூடிய நகரமான கெய்ரோவின் ஒரு பகுதியாகவேயுள்ளது. நகர வளர்ச்சி, இத் தொன்மையான களங்களினது எல்லைவரை வந்துவிட்டது. இதனால், கீசா, சக்காரா, தச்சூர், அபு ரூவேய்சு (Abu Ruwaysh), அபுசிர் ஆகியவற்றை உள்ளடக்கிய மெம்பிஸ் பகுதி 1979 ஆம் ஆண்டில் உலக பாரம்பரியக் களமாக அறிவிக்கப்பட்டது.

## இதனையும் காண்க
* பாரோக்களின் பட்டியல்
* பண்டைய எகிப்திய அரசமரபுகள்
* எகிப்தின் நான்காம் வம்சம்
## மேற்கோள்கள்


பகுப்பு:தொல்லியல்
பகுப்பு:எகிப்தின் உலகப் பாரம்பரியக் களங்கள்
பகுப்பு:எகிப்தின் வரலாறு
பகுப்பு:எகிப்தின் நான்காம் வம்சம்
கணினித் திரை

**கணினித் திரை** அல்லது **கணினிக் காட்சித்திரை** (Computer monitor) என்பது படங்களைக் காட்சிப்படுத்தும் ஒரு மின்னணுச் சாதனமாகும்.  கணினியுடன் மனிதர் ஊடாட காட்சித்திரையே பெரிதும் பயன்படுகிறது.  எதிர்மின்வாய் கதிர்க் காட்சிப்பெட்டி, எல்சிடி திரை ஆகிய இரு வகை காட்சித்திரைகள் தற்போது வழக்கத்தில் உள்ளன.

## மேற்கோள்கள்

பகுப்பு:கணினியியல்
பகுப்பு:அமெரிக்கக் கண்டுபிடிப்புகள்
பகுப்பு:கணினியின் புறக்கருவிகள்
விசைப்பலகை

thumb|400px|தமிழ்99 விசைப்பலகை தளக்கோலம்

**விசைப்பலகை** (*Keyboard*) அல்லது **தட்டச்சுப்பலகை** கணினிக்குத் தகவல்களை உள்ளீடு செய்ய உதவும் ஒரு வெளிப்புறக் கருவி. இந்த விசைப்பலகைகளில் எழுத்துகள், எண்கள், குறிகள், கட்டளைகள் ஆகிய விசைகள் அடுத்தடுத்து இருக்கும். தேவைக்கேற்ப இந்த விசைகளை தட்டுவதன் மூலம் கணினிக்கு கட்டளைகளையும் உள்ளீடுகளையும் வழங்கலாம். பெரும்பாலான மொழிகளுக்கு அவற்றின் எழுத்துகளைக் கொண்ட விசைப்பலகைகள் உள்ளன. தமிழ் 99, தமிழ்நாடு அரசின் ஏற்பு பெற்ற தமிழ் மொழிக்கான தரப்படுத்தப்பட்ட விசைப்பலகை ஆகும். ரெங்கநாதன் விசைப்பலகை, இலங்கை அரசினால் சீர்தரப்படுத்தப்பட்ட தமிழ் விசைப்பலகை ஆகும்.

*
பகுப்பு:கணினி உள்ளீடு கருவிகள்
பகுப்பு:கையாற்றல் கருவிகள்
பகுப்பு:அமெரிக்கக் கண்டுபிடிப்புகள்
பகுப்பு:கணினியின் புறக்கருவிகள்
பண்டைத்தமிழர் போரியல் தலைப்புகள் பட்டியல்

* இவற்றில் எல்லா தலைப்புகளில் தனிக்கட்டுரைகள் தேவைப்படாது.  சில கருத்துக்களைச் சேர்த்து கட்டுரைகள் எழுதலாம்.

## நான்கு படைகள்
* காலாட் படை
* குதிரைப் படை
* தேர்ப் படை
* யானைப் படை

## ஆறுபடைகள்
* மூலப் படை
* கூலிப்படை
* நட்புப் படை
* பகைப் படை
* நாட்டுப் படை
* வேட்டுவப் படை

## போர் வகைகள்
* வெட்சி
* வஞ்சி
* உமிஞை
* தும்பை
* வாகை

## களம்
* களரி
* பறந்தலை
* முதுநிலம்

## ஆயுதங்கள்
* வில், அம்பு
* வளைதடி
* ஈட்டி
* வேல்
* வாள்
* தடி
* பரிசை
* கவசம் - மேலகம், அரணி, ஆசு, கந்தளம், மெய்யுறை

## வீரர்கள்
* படைவீரர்
* அரசன்
* அமைச்சர்
* சேனாதிபதி
* தளபதி
* சேனைத் தலைவன்
* ஒற்றன்
* தூதுவன்

## கட்டமைப்புகள்
* கோட்டை
* பாசறை
* அரண்மனை
* கூடாரம்

## போர் மரபுகள்

## போர் இலக்கியங்கள்
* கலிங்கத்துப்பரணி

## உசாத்துணைகள்
* ந. சி. கந்தையா பிள்ளை. (2006). *தமிழர் பண்பாடு*. அப்பர் அச்சகம்: சென்னை.

பகுப்பு:தமிழர் போரியல்
குவாட்ரில்லியன்

மேற்கத்திய எண்முறையில் **குவாட்ரில்லியன்** என்பது ஓராயிரம்  டிரில்லியன்களைக் (1000 X 1000 X 1000 X 1000 X 1000) குறிக்கும். ஒரு குவாட்ரில்லியன், 1,000,000,000,000,000 என எழுதப்படுகிறது. ஒன்றின் பின் 15 சுழிகள். அறிவியல் முறையில் எழுதும்போது, ஒரு டிரில்லியன், 1015 என எழுதப்படும்.

ஒரு குவாட்ரில்லியன்  என்பது ஓராயிரம் *நான்குமடி [[ஆயிரம்]]* (1000 X 10004). இதே போல குவின்ட்டில்லியன் என்பது ஓராயிரம் *ஐந்துமடி ஆயிரம்* (1000 X 10005). இவ்வெண் முறையில் எண்களின் பெயர்கள் இவ்வாறு ஆயிரத்தின் பன்மடிகளாக அடுக்கப்பட்டு பெயர்சூட்டப்பட்டுள்ளன. முன்னொட்டுகளாகிய டிரி (tri), குவாட்(quard), குவின்ட் (quint) என்பன முறையே மூன்று, நான்கு, ஐந்து ஆகியவற்றைக் குறிக்கும் சொற்கள். எண்களைப்பற்றி, அனைத்துலக முறைப்படி வழங்கும் முன்னொட்டு சொற்களை அறிய SI முன்னொட்டுச் சொற்கள் என்னும் கட்டுரையைப் பார்க்கலாம்.

பகுப்பு:எண்கள்
பகுப்பு:அளவை
லேலண்டு எண்

எண்கோட்பாட்டு இயலில், **லேலண்டு எண்** (Leyland number ) என்பது *x**y* + *y**x* என்னும் வடிவில் எழுதத்தக்க முழு எண்.  *x* , *y*  ஆகிய *இரண்டும்* 1 என்னும் எண்ணைக் காட்டிலும் பெரியதாக இருத்தல் வேண்டும். பால் லேலண்டு என்பவர் கண்டுபிடித்த எண் வகை என்பதால் லேலண்டு எண் என்று பெயர் பெற்றது. முதல் சில லேலண்டு எண்களாவன:

:8, 17, 32, 54, 57, 100, 145, 177, 320, 368, 512, 593, 945, 1124 .

*x* , *y*  ஆகிய *இரண்டும்* 1 என்னும் எண்ணைக் காட்டிலும் பெரியதாக இருத்தல் வேண்டும் என்னும் விதி இன்றியமையாதது, இல்லாவிடில் ஒவ்வொரு நேர்ம (பாசிடிவ்) எண்ணும் லேலண்டு எண்ணாகிவிடும்: 
*x*1 + 1*x*. மேலும் கூட்டல் என்பது முறைமாற்றக்கூடியது (commutative) என்பதால், இரண்டுமுறை ஒரே எண்ணைப் பெறாமலிருக்க *x* ≥ *y* என்னும் விதியையும் சேர்த்துக்கொள்ளல் வேண்டும்.எனவே  1 2+23, 92+29, 152+215, 212+221, 332+233, 245+524, 563+356, 3215+1532.

ஜூன் 2008 வரையிலுமான காலப்பகுதியில் கண்டுபிடிக்கப்பட்ட மிகப்பெரிய பகா எண்ணாக உள்ள லேலண்டு எண்,  26384405 + 44052638 ஆகும். இது 15071 இலக்கங்கள் கொண்ட பெரிய எண்.

## மேற்கோள்களும் அடிக்குறிப்புகளும்

பகுப்பு:கணிதம்
பகுப்பு:முழுஎண் தொடர்வரிசைகள்
நேரிணைய எண்வரிசை கலைக்களஞ்சியம்

**நேரிணைய எண்வரிசை [[கலைக்களஞ்சியம்]]** (The On-Line Encyclopedia of Integer Sequences (*OEIS*)) என்றோ எளிமையாக இதனை உருவாக்கியவரின் பெயரில் **சுலோனின் எண்வரிசை** என்றோ அழைக்கப்படுவது ஆழமாக தேடக்கூடிய வசதி படைத்த பல்வேறு எண்வரிசைளைச் சேமித்து வைத்திருக்கும் ஒரு சேமிப்புப்பதிவகம் அல்லது தரவுத்தளமாகும். இதில் உள்ள தரவுகளை இலவசமாக இணையவழி பெறக்கூடியது.

OEIS என்று அழைக்கப்படும் இந்த நேரிணைய எண்வரிசை கலைக்களஞ்சியத்தில் பதிவாகி, சேமித்து வைத்திருக்கும் வரிசைகளும் செய்திகளும் கணித சிறப்பறிவாளர்களுக்கும் மட்டுமல்லாமல்; கணிதத் தன்னார்வ அறிவாளர்களுக்கும் பயனுடையதாகும். இது பரவலாக சுட்டப்படும் ஓர் அறிவுக்கிடங்காங்காக உள்ளது. இதில் 1,40,000-ற்கும் கூடுதலான எண் வரிசைகள் பதிவாகியுள்ளன. இதுவே இத்தகைய வரிசைகளைக் கொண்டுள்ள தரவுத்தளங்கள் யாவற்றினும் பெரியது.

ஒவ்வொரு பதிவும், அதன் வரிசையில் தொடங்கும் முதல் எண்களையும், சிறப்புச் சொற்களைக் கொண்டிருப்பதுடன், கணித நோக்கங்கள் கணித இலக்கிய இணைப்புகள் முதலியவற்றையும் தருகின்றது. இத்தரவுத்தளத்தில், சிறப்புச் சொற்களைக் கொண்டும், வரிசையின் இடையே தோன்றும் குறுந்தொடர்களைக் கொண்டும் தேடவல்ல வசதி கொண்டது.

## உசாத்துணை
* J. Borwein, R. Corless, SIAM Review of ``An Encyclopedia of Integer Sequences'' by N. J. A. Sloane & Simon Plouffe
* H. Catchpole, Exploring the number jungle online *News in Science* Australian Broadcasting Corporation
* A. Delarte, "Mathematician reaches 100k milestone for online integer archive," *The South End*, November 11, 2004, page 5
* B. Hayes, A Question of Numbers , *American Scientist* January - February 1996
* I. Peterson, Sequence Puzzles , Science News Online, Vol. 163 (2003), No. 20
* I. Peterson, Next in Line , Science News Online, November 16, 1996.
* 

பகுப்பு:கலைக்களஞ்சியங்கள்
பகுப்பு:கணிதத் தரவுத்தளங்கள்
பகுப்பு:முழுஎண் தொடர்வரிசைகள்
இரட்டைப் பகாத்தனி

**[[பகா எண்|பகாத்தனி]] இரட்டை** அல்லது **இரட்டைப் பகாத்தனி** (twin prime) என்பது இரண்டு பகா எண்கள் (பகாத்தனிகள்) தங்களுக்கு இடையே உள்ள வேறுபாடு இரண்டு ஆக உள்ளவை (p, p+2). எடுத்துக் காட்டாக பகாத்தனி எண்களாகிய (5, 7) ஐக் கூறலாம். இவற்றை *ஈரகல் பகாத்தனி* என்றும் அழைக்கலாம். பகா எண்களிலேயே மிகக்குறைந்த வேறுபாடு கொண்ட எண்கள் பகா எண்கள் (2, 3). ஆனால் இப்படி வேறுபாடு 1 (ஒன்று) என்னும் வகையில் உள்ள இரு பகா எண்கள் வேறு ஏதும் கிடையாது. அடுத்த குறைந்த அளவு வேறுபாடு, (2) இரண்டு என்னும் எண். அப்படிப்பட்ட பகா எண்கள் (பகாத்தனிகள்) : (5, 7), (11, 13), (17, 19), (29, 31), (41, 43), (821, 823) முதலானவை. 

## முதல் 35 [[பகா எண்|பகாத்தனி]] இரட்டைகள்

1000 கும் குறைவான பகாத்தனிகளில் மொத்தம் 35 பகாத்தனி இரட்டைகள் உள்ளன. அவையாவன::
:(3, 5), (5, 7), (11, 13), (17, 19), (29, 31), (41, 43), (59, 61), (71, 73), (101, 103), (107, 109), (137, 139), (149, 151), (179, 181), (191, 193), (197, 199), (227, 229), (239, 241), (269, 271), (281, 283), (311, 313), (347, 349), (419, 421), (431, 433), (461, 463), (521, 523), (569, 571), (599, 601), (617, 619), (641, 643), (659, 661), (809, 811), (821, 823), (827, 829), (857, 859), (881, 883).

1849 ஆம் ஆண்டில் இருந்து வழங்கிவரும் போலின்யாக் ஊகம் (Polignac's conjecture) என்னும் கூற்றுப்படி, ஒவ்வொரு இயல் எண் *k* -வுக்கும், *p − p′* = *k* என்னும் ஈடுகோளுக்குப் பொருத்தமாக இருக்குமாறு முடிவிலி *p* , *p′* என்னும் பகாத்தனி இரணைகள் (சோடிகள்) உண்டு . இங்கே *k* = 2 என்னும் வகை **பகாத்தனி இரட்டை** எண்கள் என்னும் வகையைச் சேர்ந்தவை. *k* = 4 என்னும் வகையான பகாத்தனி இரணை * பங்காளிப் பகாத்தனிகள்* (cousin prime) எனப்படும். அதே போல வேறுபாடு ஆறாக உள்ள வகை எண்களுக்கு (*k* = 6) *செக்ஸி பகாத்தனிகள்* (sexy primes) என்று பெயர். செக்ஸி என்னும் சொல் கவர்ச்சியான, என்னும் பொருளும் ஆறு என்னும் பொருளும் தொக்கி நிற்கும் ஒரு சொல்லாக இங்கு உள்ளது. இந்த *போலின்யாக் ஊகம்* எந்த ஒரு *k* -வுக்கும் இன்னும் நிறுவப்படவில்லை.

## வெளி இணைப்புகள்
* Top-20 Twin Primes at Chris Caldwell's Prime Pages.
* Xavier Gourdon, Pascal Sebah: ''Introduction to Twin Primes and Brun's Constant''
* "Official press release" of 58711-digit twin prime record.
* 

பகுப்பு:பகாத்தனி வகைகள்
பேரரசி டோவாகர் சிக்சி

**பேரரசி டோவாகர் சிக்சி** (Empress Dowager Cixi - நவம்பர் 29, 1835 – நவம்பர் 15, 1908), சீனாவின் நடைமுறை ஆட்சியாளராக இருந்தார். சீனாவில் **வெஸ்ட் டோவாகர்' பேரரசி** எனப் பெயர் பெற்றிருந்த இவர் மஞ்சு யாகே நாரா இனக்குழுவைச் சேர்ந்தவர். அதிகார பலமும், மக்களால் விரும்பப்படும் தன்மையும் கொண்டவராக இருந்த இவர், 1861ல் தனது கணவர் இறந்ததிலிருந்து 1908ல் தான் இறக்கும்வரை 48 ஆண்டுகள் மஞ்சு சிங் வம்ச ஆட்சியின் நடைமுறை (de facto) ஆட்சியாளராக இருந்தார்.

சாதாரண மஞ்சு குடும்பதைச் சேர்ந்தவராக இருந்தாலும், பேரரசர் சியாபெங்கின் வைப்பாட்டியாக இருந்ததனால், கணவன் இறந்தபின்னர், அவரது மகன் பேரரசர் டாங்சியையும், மருமகன் பேரரசர் குவாங்சுவையும் பெயரளவிலான பேரரசராக வைத்துக்கொண்டு நடைமுறையில் முழுக் கட்டுப்பாட்டையும் தன்னிடமே வைத்துக்கொண்டு ஆண்டுவந்தார். இவ்விரு பேரரசர்களுமே ஆட்சிக் கட்டுப்பாட்டைத் தம்மிடமே எடுத்துக்கொள்ள முயன்றும் அது அவர்களால் முடியாமற்போனது. இவர் தனது ஆட்சிக் காலத்தில் ஒரு பழைமைவாதியாக விளங்கினார். அரசியல் முறையைச் சீரமைப்பதை அவர் எதிர்த்துவந்தார். இவரது ஆட்சியை ஒரு தனிமனித ஆட்சியாகக் கருதும் வரலாற்றாளர்கள், சிங் வம்சத்தினதும், இதனால் சீனப் பேரரசினதும் வீழ்ச்சிக்கு இவரது ஆட்சியை முக்கிய காரணியாகக் குறிப்பிடுகின்றனர்.

பகுப்பு:சீனப் பேரரசர்கள்
பகுப்பு:வரலாற்றில் பெண்கள்
பகுப்பு:1835 பிறப்புகள்
பகுப்பு:1908 இறப்புகள்
கான் திரைப்பட விழா

**கான் திரைப்பட விழா** (*Cannes Festival*, ), என்பது பிரான்சு, கான் நகரில் ஆண்டு தோறும் நடைபெறும் ஒரு பன்னாட்டுத் திரைப்பட விழாவாகும். 1946 ஆம் ஆண்டில் நிறுவப்பட்ட உலகின் மிகப் பழையதும், உலக அளவில் மிகுந்த செல்வாக்கும் மதிப்பும் கொண்ட ஒரு நிகழ்வும் ஆகும். இவ்விழாவில் உலகளாவிய ரீதியில், ஆவணத் திரைப்படங்கள் உட்பட அனைத்து வகைத் திரைப்படங்களும் காட்சிப்படுத்தப்படுகின்றன. அழைப்பிதழ் பெற்றோர் மட்டுமே பங்குகொள்ளும் இவ்விழா ஆண்டுதோறும் மே மாதமளவில் நடைபெறுகின்றது.

2015 ஆம் ஆண்டு கான் திரைப்பட விழா 2015 மே 13-24 காலப்பகுதியில் நடைபெற்றது. அமெரிக்கத் திரைப்பட இயக்குநர்கள் கோயென் சகோதரர்கள் நடுவர் குழுவின் கூட்டுத் தலைவர்களாகச் செயல்பட்டார்கள். பிரெஞ்சு இயக்குநர் சாக் ஆடியார் இயக்கி ஈழத்தமிழ் எழுத்தாளரும், போராளியுமான அந்தோனிதாசன் யேசுதாசன் நடித்த *[[தீபன் (திரைப்படம்)|தீபன்]]* சிறந்த திரைப்படத்துக்கான பாம்தோர் (தங்கப் பனை) விருது வென்றது.

### நிகழ்ச்சிகள்
கான் திரைப்பட விழா பல பிரிவுகளாக ஒழுங்குசெய்யப்படுகிறது.
* அதிகாரமுறைத் தேர்வு - விழாவின் முக்கிய நிகழ்வு.
** போட்டி - *தங்க பாம்* விருதுக்காகப் போட்டியிடும் 20 படங்கள் *லுமியெர் அரங்கில்* *(Théâtre Lumière)* திரையிடப்படுகின்றன.
** பல் நோக்குத் தேர்வு - இதற்காக 20 படங்கள், உலகின் பல பண்பாடுகளிலுமிருந்து தேர்வு செய்யப்படுகின்றன. இவை *சாலே டெபுசி* *(Salle Debussy)* அரங்கில் திரையிடப்படும். 
** போட்டிக்குப் புறம்பானவை - இவையும் *[[லூமியேர சகோதரர்கள்|லுமியே]] அரங்கிலேயே* திரையிடப் படுகின்றன. ஆனால் இவை முக்கியமான பரிசுக்கான போட்டியில் இல்லை. 
** சிறப்புத் திரையிடல் - இப் படங்களின் தன்மைக்குத் தக்கவாறு இவற்றுக்காகச் சிறப்பாக அமைக்கப்பட்ட சூழல் தேர்வுக்குழுவினால் தெரிவுசெய்யப்படுகிறது. 
** சினி பவுண்டேசன் - 15 குறும் படங்களும், இடைத்தர நீளம் கொண்ட படங்களும் உலகம் முழுவதிலும் உள்ள திரைப்படக் கல்லூரிகளிலிருந்து தெரிவு செய்யப்பட்டுத் திரையிடப் படுகின்றன.
** குறும்படங்கள் - இவை குறும்படத் தங்க பாம் விருதுக்காகப் போட்டியிடுகின்றன.
* இணைத் தேர்வுகள் - இவை போட்டி சாராத நிகழ்வுகள். திரைப்படத்துறையின் பிற அம்சங்களைக் கண்டறிவதற்காக ஒழுங்கு செய்யப்படுகின்றது. 
* பிற பிரிவுகள் - கான் விழாவின் போது வெளி அமைப்புக்களால் வழங்கப்படும் நிகழ்வுகள்.
** இயக்குநர்களின் இருகிழமைகள்
** அனைத்துலக திறனாய்வாளர் கிழமை
* நிகழ்ச்சிகள்

## மேற்கோள்கள்

பகுப்பு:திரைப்பட விழாக்கள்
ராக் இசை

**ராக் இசை** என்பது இளக்கமாக வரையறுக்கப்பட்ட ஒரு [மக்கள் இசை வகையாகும். இது 1960 களிலும், அதன் பின்னரும் வளர்ச்சியடைந்தது. இதன் மூலம் 1940களிலும், 50களிலும் பிரபலமாக இருந்த *ராக் அண்ட் ரோல்*, *ராக்கபிலிட்டி* போன்ற இசை வகைகளில் உள்ளது. இவையும் இதற்கு முன்னிருந்த புளூஸ், நாட்டு இசை போன்றவற்றிலிருந்து வளர்ந்தவையே. எனவே ராக் இசைக்கான மூலம் இதற்கு முந்திய பல்வேறு இசைவகைகளில் காணப்படுவதுடன், நாட்டார் இசை, ஜாஸ், செந்நெறி இசை ஆகியவற்றின் செல்வாக்குக்கும் உட்பட்டுள்ளது.

ராக் இசையின் ஒலி பொதுவாக மின் கிட்டார் அல்லது ஒலிப்பண்பியல் கிட்டார்களில் தங்கியுள்ளது. அத்துடன் இது பாஸ் கிட்டார், தோல் கருவிகள், விசைப்பலகை இசைக்கருவிகள் போன்ற கருவிகளினால் வழங்கப்படும் வலுவான தாள ஒலிகளையும் பயன்படுத்துகின்றது.

## மேற்கோள்கள்

பகுப்பு:இசை வகைகள்
பகுப்பு:ஐக்கிய அமெரிக்கப் பண்பாடு
பகுப்பு:பிரித்தானியப் பண்பாடு
ஜவாஹிருல்லா

முனைவர் பேராசிரியர் **மு. ஹி. ஜவாஹிருல்லா** (*M. H. Jawahirullah*) தமிழ்நாடு முஸ்லிம் முன்னேற்றக் கழகம் மற்றும் மனிதநேய மக்கள் கட்சியின்  தலைவராக உள்ளார்.

## ஆரம்பகால வாழ்க்கை
1985 முதல் கல்லூரி பேராசிரியராக,  வாணியம்பாடி இஸ்லாமிய கல்லூரியில் வணிகவியல் துறையில் பணியாற்றி  2009 ஆம் ஆண்டு விருப்ப ஓய்வுப்பெற்றார். 1996 ஆம் ஆண்டில் தமுமுகவின்  தலைவராக பொறுப்பேற்றார்.

### சட்டமன்ற உறுப்பினர்
2011 ஆம் ஆண்டு நடந்த சட்டமன்றத்  தேர்தலில் இராமநாதபுரம் தொகுதியில், மனிதநேய மக்கள் கட்சியின் சார்பாக போட்டியிட்டு தேர்ந்தெடுக்கப்பட்டார்.2021 ஆம் ஆண்டில் நடைபெற்ற சட்டமன்றத் தேர்தலில் பாபநாசம் தொகுதியிலிருந்து திமுக கூட்டணி சார்பில் உதயசூரியன் சின்னத்தில் போட்டியிட்டு சட்டமன்ற உறுப்பினரானார்.

## வழக்கும் தண்டனையும்
1997ல் கோவையில் நிகழ்ந்த கலவரத்தால் பாதிக்கப்பட்ட முஸ்லிம்களுக்காக தமுமுக நிவாரண நிதி வசூலித்து வழங்கியது. அப்போது வெளிநாட்டில் வாழும் தமிழக முஸ்லிம்களிடம் மத்திய அரசு மற்றும் ரிசர்வ் வங்கியின் முன் அனுமதி பெறாமல் வசூலித்ததாக 2011 ஆம் ஆண்டு  தமுமுக நிர்வாகிகள் ஜவாஹிருல்லா, ஹைதர் அலி, சையது நிசார் அகமது, ஜி. எம். ஷேக், நல்ல முகமது களஞ்சியம் ஆகியோர்  மீது மத்தியப் புலனாய்வுத் துறை சென்னை எழும்பூர் நீதிமன்றத்தில் வழக்குத் தொடர்ந்தது. அந்த வழக்கில் இவர்களுக்கு ஓராண்டுச் சிறைத் தண்டனை விதிக்கப்பட்டது. அதை எதிர்த்து சென்னை *மத்தியப் புலனாய்வுத் துறை* நீதிமன்றத்தில் மேல்முறையீட்டு மனு செய்த போது தமுமுக நிர்வாகிகளின் ஓராண்டுத் தண்டனையை நீதி மன்றம் உறுதி செய்தது. பின்னர் சென்னை உயர் நீதிமன்றத்தில் ஜவாஹிருல்லா உள்ளிட்ட தமுமுக நிர்வாகிகள் மேல் முறையீடு செய்ததால் உயர் நீதிமன்றம் இந்த வழக்கை தற்காலிகமாக நிறுத்தி வைத்துள்ளது.

### சென்னை உயர் நீதிமன்றத்தின் தீர்ப்பு
இவ்வழக்கை விசாரித்த சென்னை உயர் நீதிமன்றம், கீழமை நீதிமன்றம் விதித்த ஓராண்டு சிறைத்  தண்டனையை உறுதி செய்தது.. மேலும் மனுதாரர்களின் மேல்முறையீட்டுக்காக தண்டனையை ஒரு மாதம் நிறுத்தி வைத்தும் உத்தரவிட்டுள்ளது.

## மேற்கோள்கள்

பகுப்பு:வாழும் மக்கள்
பகுப்பு:1959 பிறப்புகள்
பகுப்பு:இசுலாமியத் தலைவர்கள்
பகுப்பு:இந்திய முஸ்லிம்கள்
பகுப்பு:தமிழ் முசுலிம் நபர்கள்
பகுப்பு:தமிழ்ப் பேச்சாளர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:தூத்துக்குடி மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
அப்துல் சமது

**ஆ. கா. அ. அப்துல் சமது** (அக்டோபர் 4, 1926 - நவம்பர் 4, 1999) இந்திய அரசியல்வாதி ஆவார். புதுச்சேரி மாநிலம் காரைக்காலில் பிறந்தார். இவருடைய தந்தை ஆ.கா.அப்துல் ஹமீது பாகவி திருக்குர்ஆனை முதன்முதலில் *முழுமையாகத்* தமிழில் மொழிபெயர்த்தவர் ஆவார்.

## அரசியலில்
இந்தியன் யூனியன் முஸ்லிம்லீக்கில் இணைந்து தனது அரசியல் பணியை துவக்கினார். சென்னை மாநகராட்சி  உறுப்பினராகவும், இருமுறை நாடாளுமன்ற மாநிலங்களவை உறுப்பினராகவும், இருமுறை நாடாளுமன்ற மக்களவை உறுப்பினராகவும் ஒருமுறை தமிழக சட்டப்பேரவை உறுப்பினராகவும் மக்கள் பணியாற்றி உள்ளார். 1974 தமிழக இந்தியன் யூனியன் முஸ்லிம்லீக் தலைவராகவும், பின்னர் அகில இந்திய பொதுச் செயலாளராகவும் தமது இறுதிகாலம் வரை பணியாற்றினார். மணிச்சுடர் நாளிதழை துவக்கி அதன் ஆசிரியராகவும் பணியாற்றினார். நவம்பர் 4 1999 -ல் காலமானார்.

## மேற்கோள்கள்


## வெளி இணைப்புகள்
* https://web.archive.org/web/20120223184105/http://164.100.47.132/LssNew/biodata_1_12/2653.htm
* https://web.archive.org/web/20120626010449/http://www.indianunionmuslimleague.in/
* https://web.archive.org/web/20160304055815/http://parliamentofindia.nic.in/lsdeb/ls12/ses4/01210499.htm
*9th Lok Sabha Members Bioprofile 

பகுப்பு:இந்திய முஸ்லிம்கள்
பகுப்பு:1999 இறப்புகள்
பகுப்பு:1926 பிறப்புகள்
பகுப்பு:9வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:காரைக்கால் மாவட்ட நபர்கள்
பகுப்பு:8 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டைச் சேர்ந்த மக்களவை உறுப்பினர்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
லி பை

**லி பை** அல்லது **லி போ** (Li Bai அல்லது Li Po. சீனம்: 李白; பின்யின்: Lǐ Bái / Lǐ Bó) (701-762) ஒரு சீனப் புலவர் ஆவார். இன்னொரு சீனப் புலவரான டு ஃபு என்பார் *வைன் கிண்ணத்தின் இறவா எண்மர்* என்று இவரையும் சேர்த்துத் தான் எழுதிய கவிதை ஒன்றில் குறிப்பிட்டுள்ளார். டு ஃபுவும், லி பையும் சீன இலக்கிய வரலாற்றில் இரண்டு பெரும் புலவர்களாகக் கணிக்கப்படுகின்றனர். லி பை எழுதிய ஏறத்தாழ 1,100 பாடல்கள் இன்று கிடைக்கின்றன. இவரது பாடல்களின் முதல் மேற்கத்திய மொழியிலான மொழிபெயர்ப்பு 1862ல் மார்க்குயிஸ் டி'ஹார்வி டி எயிண்ட்-டெனிஸ் என்பவரால் பிரெஞ்சு மொழியில் வெளியிடப்பட்டது. 1901 ஆம் ஆண்டில் ஹேர்பேர்ட் அலன் கைல்ஸ் என்பார் சீன இலக்கியத்தின் வரலாறு பற்றி எழுதிய ஆங்கில நூலில் லி பையின் கவிதைகளை ஆங்கில மொழி வாசகர்களுக்கு அறிமுகம் செய்தார். எஸ்ரா பவுண்ட் என்பவர் லி பையின் கவிதைகளை யப்பானிய மொழியில் மொழிபெயர்த்து வெளியிட்டார்.

லி பை அவரது கவிதைகளில் காணப்படும் மிகுந்த கற்பனைத் திறனுக்காகவும், தாவோயிச கருத்துக்களுக்காகவும், மதுபானம் மீது அவர் கொண்ட காதலுக்காகவும் பெரிதும் அறியப்பட்டவர். இவரும் தனது வாழ்வின் பெரும்பகுதியைப் பயணம் செய்தே கழித்தார். எனினும் இவரது விடயத்தில் இவரிடமிருந்த செல்வமே இப்பயணங்களை மேற்கொள்ள உதவினவேயன்றி, ஏழ்மை காரணமாக இவர் பயணம் செய்யவில்லை. யாங்சி ஆற்றில் படகில் பயணம் செய்து கொண்டிருந்தபோது நீரில் தெரிந்த சந்திரனின் பிம்பத்தைப் போதையில் கட்டியணைக்க முற்பட்டதனால் இவர் நீரில் மூழ்கியதாகச் சொல்லப்படுகின்றது.

## இவற்றையும் பார்க்க
* டு பு - Du Fu

பகுப்பு:சீனக் கவிஞர்கள்
பகுப்பு:701 பிறப்புகள்
பகுப்பு:762 இறப்புகள்
பிள்ளை பகாத்தனி

**பிள்ளை பகாத்தனி** (**Pillai prime**) என்பது கணிதவியலாளர் சுப்பராய சிவசங்கரநாராயணப் பிள்ளை என்பவர் பெயரை ஒட்டி வழங்கும் ஒரு வகையான பண்பு கொண்ட பகா எண். ஒரு பகா எண்ணை  *p*  என்று கொள்வோம்.  சுழியை விட பெரியதான ஒரு முழு எண் *n*  ( *n* > 0) ஐ எடுத்துக்கொண்டால், அந்த *n* இன் இயல்பெருக்கு (factorial) எண்ணானது ,  அந்த பகா எண்ணின் பன்மடங்குத் தொகையினும் ஒன்று குறைவாக இருந்து, ஆனால்  அதேநேரத்தில் அந்த பகா எண் ,  *n* இன் பன்மடங்குத் தொகையினும் ஒன்று கூடுதலாக உள்ள எண்ணாக இல்லாமல் இருந்தால் அதனை பிள்ளை பகாத்தனி என்று கூறுவர். இயற்கணித குறியீட்டில், 

n! \equiv -1 \mod p ஆனால் p \not\equiv 1 \mod n. முதல் சில பிள்ளை பகாத்தனிகள்:  

:23, 29, 59, 61, 67, 71, 79, 83, 109, 137, 139, 149, 193, ...  

பிள்ளை பகாத்தனிகள் முடிவிலிக் கணக்கில் உள்ளன என்பதை பல முறை பலர் (சுப்பாராவ், எர்டாய்சு,, ஆர்டி) நிறுவியுள்ளனர் (Subbarao, Erdős, and Hardy & Subbarao)

## மேற்கோள்களும் அடிக்குறிப்புகளும்
* R. K. Guy, *Unsolved Problems in Number Theory* New York: Springer-Verlag 2004: A2  
* G. E. Hardy and M. V. Subbarao, "A modified problem of Pillai and some related questions", *Amer. Math. Monthly* **109** 6 (2002): 554 - 559.
* 

பகுப்பு:பகாத்தனி வகைகள்
பகுப்பு:குறிப்பிடத்தக்க எண் வகைகள்
ஜாஸ்

thumb|300px|right|1978ல் ஒரு ஜாஸ் நிகழ்ச்சி
**ஜாஸ்**, தெற்கு ஐக்கிய அமெரிக்காவைச் சேர்ந்த ஆப்பிரிக்க அமெரிக்கச் சமூகத்தினரிடையே, 20 ஆம் நூற்றாண்டுத் தொடக்கத்தில் உருவான ஒரு அமெரிக்க இசை வடிவம் ஆகும். இது ஆப்பிரிக்க இசை மரபுகளினதும், ஐரோப்பிய இசை மரபுகளினதும் கலப்பில் உருவானது. இவ்விசையின் இயல்புகள் பல இதன் மேற்கு ஆபிரிக்க மரபுவழியைச் சுட்டி நிற்கின்றன. 

தொடக்க காலத்திலிருந்து இன்றுவரை ஜாஸ் இசையின் வளர்ச்சியில் 19 ஆம் 20 ஆம் நூற்றாண்டுகளின் அமெரிக்க மக்கள் இசையின் தாக்கங்களும் காணப்படுகின்றன. ஜாஸ் என்னும் சொல் மேற்குக் கரையோரப்பகுதியில் கொச்சைச் சொல்லாக உருவாகியது. இதன் மூலம் தெரியவில்லை. 1915 ஆம் ஆண்டளவில் சிக்காகோவில் இச்சொல் இசையைக் குறிக்கப் பயன்படுத்தப்பட்டது.

பகுப்பு:இசை வகைகள்
குவின்ட்டில்லியன்

மேற்கத்திய எண்முறையில் **குவின்ட்டில்லியன்** என்பது ஓராயிரம்  குவாட்ரில்லியன்களைக் (1000 X 1000 X 1000 X 1000 X 1000 X 1000) குறிக்கும். ஒரு குவின்ட்டில்லியன், 1,000,000,000,000,000,000 என எழுதப்படுகிறது. ஒன்றின் பின் 18 சுழிகள். அறிவியல் முறையில் எழுதும்போது, ஒரு டிரில்லியன், 1018 என எழுதப்படும்.

ஒரு குவின்ட்டில்லியன்  என்பது ஓராயிரம் *ஐந்துமடி [[ஆயிரம்]]* (1000 X 10005). இதே போல செக்ஸ்டில்லியன் என்பது ஓராயிரம் *அறுமடி ஆயிரம்* (1000 X 10006). இவ்வெண் முறையில் எண்களின் பெயர்கள் இவ்வாறு ஆயிரத்தின் பன்மடிகளாக அடுக்கப்பட்டு பெயர்சூட்டப்பட்டுள்ளன. முன்னொட்டுகளாகிய டிரி (tri), குவாட்(quard), குவின்ட் (quint), செக்ஸ் (sex) என்பன முறையே மூன்று, நான்கு, ஐந்து, ஆறு ஆகியவற்றைக் குறிக்கும் சொற்கள். எண்களைப்பற்றி, அனைத்துலக முறைப்படி வழங்கும் முன்னொட்டு சொற்களை அறிய SI முன்னொட்டுச் சொற்கள் என்னும் கட்டுரையைப் பார்க்கலாம்.

பகுப்பு:எண்கள்
பகுப்பு:அளவை
பிரித்தானிய பவுண்டு

**பிரித்தானிய பவுண்ட்** (பவுண்ட் ஸ்டெர்லிங்க்; *Pound Sterling*) என்பது ஐக்கிய இராச்சியத்தின் நாணய அலகாகும். ஒரு பவுண்ட் நூறு சதங்கள் ஆக பிரிக்கப்படுகிறது. இது பொதுவாக £ எனக் குறிக்கப்படுகிறது. உலகில் அதிக பெறுமதி வாய்ந்த நாணயங்களில் பவுண்ட் ஒன்றாகும்.

## வெளியிணைப்பு

* Royal Mint
* Coin Types from Great Britain Lists, pictures, and values of Great Britain coin types
*British Coins – information about British coins (from 1656 to 1952)
* A history of sterling Daily Telegraph
* Purchasing Power of British Pounds from 1264 to 2007
* Five Ways to Compute the Relative Value of a UK Pound Amount, 1830–present
* Images of historic and modern British bank notes
* Exchange calculator and historic relationship between Pound sterling and the US dollar 
* Current wholesale exchange rates between currencies
*    
*    
*    

பகுப்பு:நாணயங்கள்
பகுப்பு:ஐக்கிய இராச்சியம்
போடோ மொழி

**போடோ** (*Bodo language*) ஒரு சீன-திபெத்திய மொழி.  இது வட கிழக்கு இந்தியா, நேபாளம், வங்காளம் ஆகிய இடங்களில் வசிக்கும் போடோ மக்களால் பேசப்படுகிறது. இந்திய அரசால் அங்கீகரிக்கப்பட்ட, அசாம் மாநில அரச மொழிகளில் போடோ மொழியும் ஒன்றாகும். முன்பு ரோமன், அசாமிய வரிவடிவங்களைக் கொண்டு எழுதப்பட்டு வந்த போடோ மொழி, 1963 ஆம் ஆண்டு முதல் தேவநாகரி வரிவடிவத்தைக் கொண்டு எழுதப்படுகிறது.  

## மேற்கோள்கள்

## இவற்றையும் பார்க்க
*போடோலாந்து
*போடோ மக்கள்

பகுப்பு:இந்திய மொழிகள்
பகுப்பு:அசாம்
பகுப்பு:நேபாள மொழிகள்
எதிர்பாலீர்ப்பு

எதிர்பாலினத்தவருக்கிடையே இடம்பெறும் ஈர்ப்பு அல்லது உடலுறவு **எதிர்பாலீர்ப்பு** (*Heterosexuality*). ஆதாவது ஆணுக்கு பெண்ணுக்கும் இடையே ஏற்படும்பாலியல் ஈர்ப்பே எதிர்பாலீர்ப்பாகும். இந்த இயல்பே பெரும்பான்மை மனிதரிடம் காணப்படுகிறது.

ஒருவகைப் பாலியல் சார்புநிலையாக, கலப்புப் பாலுணர்வு என்பது " எதிர்பால் தனியரின் மீதமையும் மீளாத உணர்ச்சி, காதல், பாலியல் ஈர்ப்பாகும்"; இது " இந்த ஈர்ப்புகளைச் சார்ந்த தனியரின்  அடையாள உணர்தலும் ஆகும்; இது இந்த ஈர்ப்புகளைப் பகிரும் குழும உறுப்பாண்மையையும் அவ்வகை ஈர்ப்புகள் சார்ந்த நடத்தைகளையும் சுட்டும்." கலப்புப் பாலுணர்வு இயல்பானதாகக் கருதப்படுகிறது.

இருபாலுணர்வு, நிகர்பாலுணர்வு அல்லது ஒத்தபாலின பாலுணர்வு  அகியவற்றுடன் சேர்ந்து, கலப்புப் பாலுணர்வு முதன்மையான மூவகைப் பாலியல் சார்புநிலைகளில் ஒன்றாகும். பல பண்பாடுகளில், பெரும்பாலானர்கள் கலப்புப் பாலுணர்வு கொண்டுள்ளனர்; கலப்புப் பாலுணர்வே மிகவும் பொதுவான வகை பாலியல் செயல்பாடாக அமைகிறது.

## உசாத்துணை

## வெளி இணைப்புகள்

* Keel, Robert O., *[http://www.umsl.edu/~rkeel/200/hetsex.html Heterosexual Deviance] *. (Goode, 1994, chapter 8, and Chapter 9, 6th edition, 2001.) Sociology of Deviant Behavior: FS 2003, University of Missouri–St. Louis.
* Coleman, Thomas F., What's Wrong with Excluding Heterosexual Couples from Domestic Partner Benefits Programs? Unmarried America, American Association for Single People.

பகுப்பு:பாலின அமைவு
பகுப்பு:பாலினம்
1875

**1875**  (**[[ரோம எண்ணுருக்கள்|MDCCCLXXV]]**) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும், அல்லது ஜூலியன் நாட்காட்டியில் புதன்கிழமையில் ஆரம்பமான ஒரு ஆண்டு ஆகும்.

## நிகழ்வுகள்
* ஜனவரி 12 - குவாங் சூ சீனாவின் பேரரசன் ஆனான்.
* பெப்ரவரி 24 - ஆஸ்திரேலியாவின் கிழக்குக்கரையில் *எஸ்எஸ் கோத்தன்பேர்க்* பக்கல் மூழ்கியதில் பல உயர் அதிகாரிகள் உட்பட 102 பேர் கொல்லப்பட்டனர்.
* ஏப்ரல் 10 - சுவாமி தயானந்தா ஆரிய சமாசம் என்ற அமைப்பை பம்பாய் நகரில் ஆரம்பித்தார்.
* மே 7 - சக்காலின் மற்றும் கூரில் தீவுகள் தொடர்பாக ஜப்பானுக்கும் ரஷ்யாவுக்கும் இடையில் சென் பீட்டர்ஸ்பேர்க் உடன்பாடு (1875) எட்டப்பட்டது.
* ஜூலை - யாழ்ப்பாணத்தில் குடியேறிய தொழிலாளர்களிடையே காலரா நோய் பரவியதில் 500 பேர் வரை இறந்தனர்.
* ஆகஸ்ட் 25 - கப்டன் மத்தியூ வெப் என்பவர் ஆங்கிலக் கால்வாயை முதன் முதலில் நீந்திக்கடந்த பெருமையைப் பெற்றார்.
* செப்டம்பர் 7 - எதியோப்பியா மீதான எகிப்திய முற்றுகை தோல்வியடைந்தது.
* அக்டோபர் 30 - ஹெலெனா பிளேவட்ஸ்கி பிரும்மஞான சங்கத்தை நியூயோர்க்கில் ஆரம்பித்தார்.
* நவம்பர் - யாழ்ப்பாணத்தில் காலரா நோய் பரவியது.
* டிசம்பர் 1 - வேல்ஸ் இளவரசர் (இங்கிலாந்தின் ஏழாம் எட்வேர்ட்) கொழும்பு வந்தார். டிசம்பர் 8 ஆம் நாள் கொழும்பில் இருந்து புறப்பட்டார்.

### நாள் அறியப்படாதவை
* பனி வளைதடியாட்டம் முதன் முதலில் கனடாவில் விளையாடப்பட்டது.
* மும்பை பங்குச் சந்தை ஆரம்பிக்கப்பட்டது.
* சிங்கப்பூர் செண்பக விநாயகர் கோயில் அமைக்கப்பட்டது.

## பிறப்புகள்
* ஜூலை 25 - ஜிம் கார்பெட், புலி வேட்டைக்காரர் (இ. 1955) 
* ஆகஸ்ட் 30 - சுவாமி ஞானப்பிரகாசர், பன்மொழிப் புலவர் (இ. 1947)
* அக்டோபர் 31 - சர்தார் வல்லப்பாய் படேல், விடுதலைப் போராட்ட வீரர் (இ. 1950)

## இறப்புகள்

## 1875 நாட்காட்டி
படிவளர்ச்சி நாள்

right|200px|thumb|1859 இல் வெளியிடப்பட்ட உயிரினங்களின் தோற்றம் நூலின் முகப்பு
**படிவளர்ச்சி நாள்** (*Evolution Day*) என்பது உயிரங்களின் தோற்றம் என்ற நூல் வெளியிடப்பட்ட நினைவு நாள் ஆகும். இது நவம்பர் 24 ஆம் நாளன்று கொண்டாடப்படுகிறது. 1859 ஆம் ஆண்டில் இதே நாளில் சார்ல்ஸ் டார்வின் இந்நூலை எழுதி வெளியிட்டார் . படிவளர்ச்சிக் கொள்கையை முதன் முதலில் அறிவித்த டார்வினின் பிறந்தநாள் பெப்ரவரி 12 டார்வின் நாள் எனக் கொண்டாடப்படுகிறது.

2009 ஆம் ஆண்டு *உயிரினங்களின் தோற்றம்* நூல் வெளியிடப்பட்டு 150வது ஆண்டு நிறைவு கொண்டாடப்பட்டது. இது டார்வின் பிறந்த 200வது ஆண்டும் ஆகும்.

## குறிப்புகள்

பகுப்பு:சிறப்பு நாட்கள்
மாவீரர் துயிலுமில்லப் பாடல்

மாவீரர் நாள் அன்றும் விடுதலைப் புலிகளின் போராளிகளின் இறுதிச் சடங்களின் அன்றும் ஒலிக்கப்படும் பாடல் **மாவீரர் துயிலுமில்லப் பாடல்** ஆகும். புதுவை இரத்தினதுரை இந்தப் பாடலை எழுத, இசைவாணர் கண்ணன் இப்பாடலுக்கு இசையமைத்தவர். வர்ண ராமேஸ்வரன் இப்பாடலைப் பாடியிருந்தார். இவருடன் மேஜர் சிட்டு, மணிமொழி கிருபாகரன், அபிராமி ஆகியோர் பின்னணியில் பாடியவர்கள்.

இப்பாட­லில் வரும் ‘‘*நள்­ளிரா வேளை­யில் நெய் விளக்­கேற்­றியே நாமுமை வணங்­கு­கி­றோம்*’’ என்ற வரி ‘‘*வல்­லமை தாரு­மென்­றுங்­க­ளின் வாச­லில் வந்­துமே வணங்­கு­கின்­றோம்*’’ எனப் பின்­னா­ளில் மாற்­றப்­பட்­டது. ஏனெ­னில் முன்­னர் நள்­ளி­ர­வி­லேயே மாவீ­ரர் நாள் நினைவுகூரப்­பட்­டது. பின்­னரே தற்­போதுள்ள மாலை 6.05 க்கு மாவீ­ரர் சுடர் ஏற்­றும் முறை வழக்­கத்­துக்கு வந்­தது. தற்­போ­தைய நேரமே முதல் மாவீ­ர­ரான சங்­கர் வீரச்­சா­வெய்­திய கணம்.

## முழுப் பாடல்

தொகையறா
மொழியாகி எங்கள் மூச்சாகி நாளை முடிசூடும் தமிழ்மீது உறுதி!
வழிகாட்டி எம்மை உருவாக்கும் தலைவன் வரலாறு மீதிலும் உறுதி!
விழிமூடி இங்கே துயில்கின்ற வேங்கை வீரர்கள் மீதிலும் உறுதி!
இழிவாக வாழோம்! தமிழீழப்போரில் இனிமேலும் ஓயோம் உறுதி!
பல்லவி
தாயகக்கனவுடன் சாவினைத் தழுவிய சந்தனப்பேழைகளே! - இங்கு
கூவிடும் எங்களின் குரல்மொழி கேட்குதா? குழியினுள் வாழ்பவரே!
உங்களைப் பெற்றவர் உங்களின் தோழிகள் உறவினர் வந்துள்ளோம்! - அன்று
செங்களம் மீதிலே உங்களோடாடிய தோழர்கள் வந்துள்ளோம்!
அனுபல்லவி
எங்கே! எங்கே! ஒருதரம் விழிகளை இங்கே திறவுங்கள்!
ஒருதரம் உங்களின் திருமுகம் காட்டியே மறுபடி உறங்குங்கள்!
சரணங்கள்
வல்லமை தாருமென்றுங்களின் வாசலில் வந்துமே வணங்குகின்றோம்! - உங்கள்
கல்லறை மீதிலும் கைகளை வைத்தொரு சத்தியம் செய்கின்றோம்!
சாவரும்போதிலும் தணலிடைவேகிலும் சந்ததி தூங்காது! எங்கள் - 
தாயகம் வரும்வரை தாவிடும் புலிகளின் தாகங்கள் தீராது!
உயிர்விடும் வேளையில் உங்களின் வாயது உரைத்தது தமிழீழம்! - அதை
நிரைநிரையாகவே நின்றினி விரைவினில் நிச்சயம் எடுத்தாள்வோம்!
தலைவனின் பாதையில் தமிழினம் உயிர்பெறும் தனியர சென்றிடுவோம்! - எந்த
நிலைவரும் போதிலும் நிமிருவோம் உங்களின் நினைவுடன் வென்றிடுவோம்!


## ஆங்கில மொழிபெயர்ப்பு

⁣An oath upon Tamil, the language we breathe;
An oath upon our guide, the creator of our history; our leader
An oath upon those reposing warriors, that closed their eyes here
We will not live downtrodden,
We will not retire from the struggle for Eelam,
we swear.
To those sandalwood caskets who embraced death, dreaming of the motherland;
Can you hear our humming cries here?
You who live on in the trenches!
Your parents, your friends, your kith and kin
We have come!
Your comrades who battled beside you
on those red fields,
We have come!
Oh please! Oh where?
Open your eyes just this one time, here.
Just show your revered faces once, then return to your slumber.
We come to your gates, give us strength we pray
We lay our hands on your tombstones and make this promise
Even when death comes, when fire burns, our blood will not sleep
Our thirst will not be quenched until we have our homeland
In your last moments, your mouths uttered those words... Tamil Eelam
For which we will stand together and make haste to attain;
In our leader’s path
the Tamil nation will see independence,
And we will endure any plight to win in your honour


## மேற்கோள்கள்
 

பகுப்பு:ஈழப் போராட்டப் பாடல்கள்
பகுப்பு:தமிழீழ தேசியப் பாடல்கள்
நாகாநந்தினி

**நாகாநந்தினி** கருநாடக இசையின் 30 வது மேளகர்த்தா இராகமாகும். அசம்பூர்ண மேள பத்ததியில் 30 வது இராகத்தின் பெயர் **நாகாபரணம்**.

## இலக்கணம்
thumb|right|250px|நாகாநந்தினி சுரங்கள் C யிலிருந்து தொடக்கம்

* *[[மேளகர்த்தா இராகங்களின் அமைப்பு#விவரம்|பாண]]* என்றழைக்கப்படும் 5 வது சக்கரத்தில் 6 வது மேளம்.
* இந்த இராகத்தில் ஷட்ஜம், சதுஸ்ருதி ரிஷபம்(ரி2), அந்தர காந்தாரம்(க3), சுத்த மத்திமம்(ம1), பஞ்சமம், ஷட்சுருதி தைவதம்(த3), காகலி நிஷாதம்(நி3) ஆகிய சுரங்கள் வருகின்றன.
* இதன் நேர் பிரதி மத்திம மேளம் சித்ராம்பரி (66).
* இதன் காந்தார, பஞ்சம முறையே கிரக பேதத்தின் வழியாக பவப்பிரியா (44), வாகதீச்வரி (34) மேளகர்த்தா இராகங்களை கொடுக்கும் (மூர்ச்சனாகாரக மேளம்).

## உருப்படிகள்

## மேற்கோள்கள்

பகுப்பு:மேளகர்த்தா இராகங்கள்
எலனா பிளவாத்ஸ்கி

**எலனா பெத்ரோவ்னா பிளவாத்ஸ்கி** (*Helena Petrovna Blavatsky*, ,  — 8 மே 1891), அல்லது பொதுவாக **எலனா பிளவாத்ஸ்கி** அல்லது **பிளவாத்ஸ்கி அம்மையார்** என்பவர் பிரம்மஞானத்தையும் பிரம்மஞான சபையையும் தோற்றுவித்தவர்.

## வாழ்க்கைக் குறிப்பு
எலனாவின் தந்தை ஜெர்மனிய வம்சத்தைச் சேர்ந்த பீட்டர் கான் (1798-1873), தாய் எலனா பாதயேவா (1814-1843). தாயார் பல புதினக் கதைகளை எழுதியவர். எலனாவின் பதினொராவது வயதில் தாயார் இறந்து விட்டார். எலனாவின் சகோதரி வேரா செலீக்கோவ்ஸ்கி ஒரூ புதின எழுத்தாளர். ரஷ்யாவின் இரண்டாம் நிக்கலாஸ் மன்னரின் கீழ் பிரதமராக இருந்த செர்கே விட் என்பவர் எலனாவின் ஒன்றுவிட்ட சகோதரர்.

எலனா பதினேழாவது வயதில் ஜூலை 7, 1848 இல் யெரெவான் நகர ஆளுநர் 41-வயது *நிக்கிபோர் பிளவாத்ஸ்கி* என்பவரைத் திருமணம் புரிந்தார். மூன்று மாத மகிழ்ச்சியில்லாத திருமண வாழ்வை அடுத்து, எலனா குதிரை ஒன்றைத் திருடி அதிலேறி மலைகளைக் கடந்து திபிலீசியில் உள்ள அவரது தாய்வழிப் பேரனாரிடம் வந்து சேர்ந்தார். பேரனார் அவரை உடனடியாகவே சென் பீட்டர்ஸ்பேர்க் நகருக்குத் தந்தையிடம் அனுப்பி வைத்தார். அங்கு செல்லும் வழியில் அவர் வழிமாறி ரஷ்யா செல்லாமல் இஸ்தான்புல் நகரை அடைந்தார். மணவாழ்க்கை முறிவடைந்ததும், அவர் தனது வாழ்நாள் முழுக்க மறுமணம் புரியாமல் கன்னியாகவே இருந்து வந்தார்.

1848 முதல் 1858 வரை எகிப்து, பிரான்ஸ், கனடா (கியூபெக்), இங்கிலாந்து, தென்னமெரிக்கா, ஜெர்மனி, மெக்சிக்கோ, இந்தியா, கிரேக்கம் போன்ற பல உலக நாடுகளில் சுற்றுப் பயணம் மேற்கொண்டார். குறிப்பாக திபெத் நாட்டில் *சகோதரர்கள்* என அவரால் அழைக்கப்பட்டவர்களைப் பற்றி ஆய்வுகளை மேற்கொண்டார். அவர் இலங்கையில் இருக்கும் போது பௌத்த மதத்துக்கு மாறினார். 1858 இல் ரஷ்யா திரும்பினார்.

## மேற்கோள்கள்

## வெளி இணைப்புகள்

*John Cooper Theosophy Collection, including letters of Helena Blavatsky
*Articles by Helena P. Blavatsky
*The Blavatsky Study Center / Blavatsky Archives
* 
* 
* 
* A collection of letters to and from Helena Blavatsky are in the Harvard Divinity School Library at Harvard Divinity School in கேம்பிரிஜ், மாசசூசெட்ஸ்.
* 

பகுப்பு:1831 பிறப்புகள்
பகுப்பு:1891 இறப்புகள்
பகுப்பு:அமெரிக்கப் பெண் எழுத்தாளர்கள்
பகுப்பு:அமெரிக்க எழுத்தாளர்கள்
பகுப்பு:அமெரிக்கப் பௌத்தர்கள்
பகுப்பு:பௌத்த எழுத்தாளர்கள்
பகுப்பு:அமெரிக்க வரலாற்றாளர்கள்
பகுப்பு:உருசிய வரலாற்றாளர்கள்
பகுப்பு:அமெரிக்க மெய்யியலாளர்கள்
பகுப்பு:உருசிய மெய்யியலாளர்கள்
பகுப்பு:பெண் எழுத்தாளர்கள்
பகுப்பு:சமயத் தலைவர்கள்
பகுப்பு:பிரம்மஞானிகள்
மாவீரர் நாள்

***மாவீரர் நாள்*** (*Martyrs' Day*) என்பது தாய் நாட்டின் விடுதலைக்காகப் போராடி தமது உயிரை ஈந்த வீரர்களை நினைவு கூர்ந்து அஞ்சலி செலுத்தும் ஒரு நாள் ஆகும். இது உலகின் பல நாடுகளிலும் அந்தந்த நாட்டு வீரர்களுக்காக நினைவு கூரப்படுகிறது. ஒவ்வொரு நாட்டவரும் தத்தமக்கென ஒரு குறிப்பிட்ட நாளைத் தேர்ந்தெடுத்து அந்த நாளை மாவீரர் நாளாகப் பிரகடனம் செய்து இந்த அஞ்சலியைச் செய்வார்கள். குறிப்பிட்ட சில நாடுகளில் அந்த நாள் விடுமுறை நாளாகக் கூடப் பிரகடனப் படுத்தப்பட்டுள்ளது.

## தமிழீழத்தில் மாவீரர் நாள்

தமிழீழத்தில் மாவீரர் நாள் தமிழீழ விடுதலைப் போராட்டத்தில் பங்குபற்றி தாய்நாட்டுக்காக தமது உயிரை ஈந்த தமிழீழ விடுதலைப்புலிகள் இயக்கத்தின் உறுப்பினர்களையும், புலிகளோடு இணைந்து உயிர் ஈந்த ஈழ புரட்சிகர மாணவர் இயக்க உறுப்பினர்களையும், மற்றும் குட்டிமணி, தங்கத்துரை போன்ற வேறு சில ஈழப்போராட்ட போராளிகளையும் நினைவுகூர்ந்து அஞ்சலி செய்து, பெருமைப்படுத்தும் நாள் ஆகும். இதற்குரிய நாளாக நவம்பர் 27 ஆம் நாள் தமிழீழ விடுதலைப்புலிகள் அமைப்பினரால் 1989 இல் பிரகடனம் செய்யப்பட்டது. நினைவுகூரும் நாள் போன்று மற்ற நாடுகளில் போர்வீரர்களை நினைவு கூறும் நாடுகளுக்கு மாவீரர் நாள் ஒத்தது. ஈழத் தமிழர் அனேகர் வெவ்வேறு அரசியல் நிலைப்பாடுகளைக் கொண்டிருந்தாலும், ஈழப் போராட்டத்தில் மடிந்த வீரர்களுக்கு மரியாதை செய்வர். மற்ற இயக்கங்களுடைய போராளிகளுக்கும் இவ்வாறு வணக்கம் செலுத்தும் நாட்கள் உண்டு.

விடுதலைப் புலிகளின் லெப். சங்கர் (எ) **சத்தியநாதன்** என்ற முதல் மாவீரனின் நினைவு நாள் தான், நவம்பர் 27. விடுதலைப் புலிகளின் சிறந்த தளபதியாக விளங்கிய சங்கர் மீது சிங்கள இராணுவம் கடும் கோபம் கொண்டிருந்தது. 1982-ம் ஆண்டு இராணுவத்தின் தேடுதல் வேட்டைக்கு இலக்கானான். 1982-ம் ஆண்டு நவம்பர் மாதம் 20-ம் தேதியன்று சிங்கள இராணுவத்தினரால் சுற்றி வளைக்கப்படுகிறார். சங்கர் தப்பி ஓட முயன்ற போது, வயிற்றில் குண்டு பாய்கிறது. அப்படியும் சிங்கள இராணுவத்தினரிடம் சிக்காமல் தப்பிக்கிறார். மேற்சிகிச்சைக்காக  தமிழகம் வருகிறார். ஆனால்,  சிகிச்சை பலனின்றி தலைவர் பிரபாகரனின் மடியிலேயே சங்கரின் உயிர் பிரிந்தது.

## ஏனைய நாடுகளில் மாவீரர் நாள்

* ஈரான்: மே 24, 1982 ஆம் ஆண்டு ஈரான்-ஈராக் போரின் போது கொரம்ஷார் துறைமுக நகரம் ஈராக்க்கியப் படைகளிடம் இருந்து கைப்பற்றப்பட்ட நாள் ஈரானில் மாவீரர் நாளாகக் கொண்டாடப்படுகிறது.
* அல்பேனியா: மே 5, 1942 இல் அல்பேனிய கம்யூனிஸ்ட் தலைவர் கெமால்ல் ஸ்டாஃப்ஃ கொல்லப்பட்ட நாள், மற்றும் இரண்டாம் உலகப் போரில் இறந்த 28,000 மாவீரர்களை நினைவுகூரல்.
* பர்மா: ஜூலை 19, இந்நாளில் 1947 ஆம் ஆண்டு ஏழு பர்மிய விடுதலைப் போராளித் தலைவர்கள் படுகொலை செய்யப்பட்டனர்.

## மேற்கோள்கள்

பகுப்பு:சிறப்பு நாட்கள்
பகுப்பு:ஏப்ரல் சிறப்பு நாட்கள்
பகுப்பு:பெப்ரவரி சிறப்பு நாட்கள்
பகுப்பு:சனவரி சிறப்பு நாட்கள்
பகுப்பு:சூலை சிறப்பு நாட்கள்
பகுப்பு:சூன் சிறப்பு நாட்கள்
வேம்பநாட்டு ஏரி

**வேம்பநாட்டு ஏரி** அல்லது **வேம்பநாட்டுக் காயல்** இந்தியாவிலேயே மிகவும் நீளமான ஏரியாகும். கேரளத்தின் மிகப்பெரிய ஏரியான இது இந்தியாவின் பெரும் ஏரிகளுள் ஒன்று.

இந்தக் காயலின் பரப்பளவு 1512 சதுர கிலோமீட்டர்கள் ஆகும். ஆழப்புழா, எர்ணாகுளம், கோட்டயம் மாவட்டங்கள் இவ் ஏரியின் எல்லைகளாக அமைந்துள்ளன. இந்த ஏரி அரபிக்கடலின் மட்டத்திலேயே இருக்கிறது. ஏரியையும் கடலையும் சிறு குறுகிய நிலப்பரப்பு பிரிக்கிறது. பெரியாறு, மீனச்சில், பம்பா முதலிய ஆறுகள் இந்த ஏரியில் கலக்கின்றன.

## மேற்கோள்கள்


பகுப்பு:கேரள ஏரிகள்
பகுப்பு:எர்ணாகுளம் மாவட்டத்திலுள்ள சுற்றுலாத் தலங்கள்
கோட்டயம் மாவட்டம்

**கோட்டயம் மாவட்டம்** (*Kottayam district*) கேரள மாநிலத்தின் பதினான்கு மாவட்டங்களுள் ஒன்று. கோட்டயம் நகரம் இதன் தலைநகரம். 1991-ஆம் ஆண்டுக் கணக்கெடுப்பின் படி, இம்மாவட்டமே இந்தியாவின் முழு எழுத்தறிவு பெற்ற முதல் மாவட்டம். இந்தியாவில் புகையிலையைத் தடை செய்த முதல் மாவட்டமும் கோட்டயமே.

மேற்குத் தொடர்ச்சி மலைகள், வேம்பநாட்டு ஏரி, குட்டநாடு ஆகியன இதன் எல்லைகளாக அமைந்துள்ளன.

கோட்டயம் என்ற சொல் கோட்டை, அகம் என்ற சொற்களில் இருந்து தோன்றியது. அழகிய தென்னந்தோப்புகள், நீர்நிலைகளைக் கொண்டிருப்பதால், சுற்றுலாத் தலமாகவும் விளங்குகிறது.

## வைணவத் திருத்தலங்கள்

108 வைணவத் திருத்தலங்களில் ஒரு வைணவத் திருத்தலம் கோட்டயம் மாவட்டத்தில் உள்ளது. அது:

* திருக்கடித்தானம்

## ஆட்சிப் பிரிவுகள்

இது கீழ்க்கண்ட சட்டமன்றத் தொகுதிகளைக் கொண்டுள்ளது.
*பாலை சட்டமன்றத் தொகுதி
*கடுத்துருத்தி சட்டமன்றத் தொகுதி
*வைக்கம் சட்டமன்றத் தொகுதி
*ஏற்றுமானூர் சட்டமன்றத் தொகுதி
*கோட்டயம் சட்டமன்றத் தொகுதி
*புதுப்பள்ளி சட்டமன்றத் தொகுதி
*சங்கனாசேரி சட்டமன்றத் தொகுதி
*காஞ்ஞிரப்பள்ளி சட்டமன்றத் தொகுதி
*பூஞ்ஞார் சட்டமன்றத் தொகுதி

:மக்களவைத் தொகுதிகள்:
*கோட்டயம் மக்களவைத் தொகுதி (பகுதி)
*மாவேலிக்கரை மக்களவைத் தொகுதி (பகுதி)
*பத்தனம்திட்டா மக்களவைத் தொகுதி (பகுதி)

## குறிப்பிடத்தக்கோர்
*கே. ஆர். நாராயணன் - முன்னாள் இந்தியக் குடியரசுத் தலைவர்
*உம்மன் சாண்டி - கேரள முதல்வர்
*மம்மூட்டி - மலையாளத் திரைப்பட நடிகர்
*அருந்ததி ராய் - பிரபல எழுத்தாளர்
*வைக்கம் முகம்மது பஷீர் - மலையாள எழுத்தாளர்

## மேலும் பார்க்க
*சங்கனாசேரி
*வாழப்பள்ளி கோவில்

## குறிப்புகள்

## வெளியிணைப்புகள்
*கோட்டையம் மாவட்ட இணையதளம் 
*'''Portal site for Kottayam District'''
*'''கோட்டையம் மாவட்ட தகவல் தளம்'''

பகுப்பு:கேரள மாநிலத்திலுள்ள மாவட்டங்கள்